钦定古今图书集成/理学汇编/文学典/第001卷 > 易经 > 《贲卦》
## 钦定古今图书集成/理学汇编/文学典/第001卷 > 易经 > 《贲卦》

贲，亨，小利有攸往。《彖》曰：“贲，亨”，柔来而文刚，故“亨”；分刚
上而文柔，故“小利有攸往。”天文也；文明以止，人文也。
观乎天文以察时变，观乎人文以化成天下。

〈本义〉《天文》上当有“刚柔交错”四字。〈大全〉潜斋胡氏曰：“圣人南面而立，视昏旦之星、日月之次，以知四时寒暑之变，观君臣、父子、兄弟、夫妇、朋友之文，则导以《礼》《乐》，风以《诗》《书》，彰以《车服》，辨以采章，而化成于天下。”